Diari Oficial de la Generalitat Valenciana


Sumari del DOGV 5132, del 10-11-2005 (2005/12964)

Informació pública de l'acord adoptat en relació amb l'expedient del programa d'actuació integrada del sector El Tite i Las Cañadas, aprovació i adjudicació, aprovació provisional del pla parcial i homologació.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5132

Data del DOGV
:   10-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12726


Organisme emissor
:   Ajuntament d'Elda

Tipus de document
:   Anunci

Informació pública de l'acord adoptat en relació amb l'expedient del programa d'actuació integrada del sector El Tite i Las Cañadas, aprovació i adjudicació, aprovació provisional del pla parcial i homologació. [2005/F12125]
  
El Ple de l'Ajuntament d'Elda, en la sessió del dia 19 de setembre de 2005, i en relació amb l'expedient del programa d'actuació integrada del sector El Tite i Las Cañadas, aprovació i adjudicació, aprovació provisional del Pla parcial i homologació, va adoptar l'acord que en la seua part dispositiva diu:
  
«Primer. Desestimar les al·legacions presentades, tant al contingut com a la tramitació de les alternatives tècniques i de les proposicions juridicoeconòmiques, pels motius exposats en l'informe del secretari de la corporació.
  
Segon. De conformitat amb el que establix l'article 47 de la Llei Reguladora de l'Activitat Urbanística i considerant que és més beneficiosa per als interessos municipals, s'elegix l'alternativa tècnica del sector El Tite, pels següents motius:
  
a) Suposar un àmbit d'actuació més idoni, coincident en gran manera amb l'àrea de repartiment i la resta de condicions aprovades per este Ple en la sessió de data 24 de març de 2004.
  
b) Obres d'urbanització més convenients per als interessos municipals, per millora d'infraestructures i comunicacions.
  
c) Idoneïtat de les obres d'urbanització per al servici públic.
  
Tercer. Aprovar el programa d'actuació integrada de la unitat d'execució única del sector El Tite presentat per la mercantil Invercón Reigo, SL, ratificat per l'Agrupació d'Interés Urbanístic Sector Las Cañadas y El Tite, que s'acompanya de projecte d'urbanització, pla parcial i homologació modificativa del sector El Tite.
  
Quart. Adoptar per a l'execució del programa la gestió indirecta.
  
Cinqué. Seleccionar com a urbanitzador la mercantil Invercón Reigo, SL, que presenta l'alternativa tècnica i única proposició juridicoeconòmica, amb els compromisos, terminis i propostes que figuren en esta, inclosa l'oferta de compra del 10% de l'aprofitament lucratiu per la quantitat de 8.816154,55 euros.
  
Sisé. Aprovar el projecte d'urbanització presentat, que haurà de ser corregit en els termes assenyalats en el seu informe per l'enginyer tècnic d'Obres Públiques municipal Matías Amat Tomás.
  
Seté. Aprovar provisionalment el pla parcial i l'homologació modificativa del sector i remetre l'expedient a la Conselleria de Territori i Habitatge sol·licitant l'aprovació definitiva del pla parcial i homologació del sector.
  
Huité. Requerir l'urbanitzador perquè en el termini d'un mes presente el projecte d'urbanització incloent les determinacions que figuren en els informes de l'enginyer tècnic d'Obres Públiques municipal Matías Amat Tomás, de l'enginyer tècnic agrònom municipal Raimundo Martínez Pastor, i de l'enginyer tècnic industrial municipal Francisco Bellot Molera.
  
Nové. Requerir l'urbanitzador perquè en el termini d'un mes presente les garanties oferides en la seua proposició juridicoeconòmica o, si és procedent, abans de la firma del conveni.
  
Deu. Requerir a la mercantil Invercón Reigo, SL, perquè en el termini d'un mes, a comptar des de la publicació de l'acord de designació d'urbanitzador, presente un text que reculla els següents apartats, que haurà de ser informat pels tècnics municipals:
  
1. Que modifique el projecte, eliminant l'edificabilitat residència prevista en el paratge de Las Barrancadas (zona de la serra d'Umbría) establint mesures de reforestació d'eixa àrea, i traslladant, si fóra possible, esta edificabilitat a la resta del sector.
  
2. Que integre en el projecte els valors arquitectònics, etnològics i històrics existents en la zona i que permeten actuacions en estos.
  
3. Que preveja la integració, en la manera en què considere convenient, d'energies renovables durant l'execució progressiva del projecte, sobretot en l'enllumenat públic.
  
4. Que destine una àrea d'equipament públic esportiu per a la construcció d'una pista d'atletisme, com a compromís addicional de la proposta formulada.
  
5. Que preveja la reserva de sòl que faça possible la futura construcció d'una gran àrea d'oci i comercial, denominada DOMO, que assente les bases d'un desenrotllament econòmic i comercial pel que fa al sector servicis.
  
6. Que presente document de l'empresa Aquagest en què es garantisca la disponibilitat d'aigua potable per a ús domèstic.
  
7. Que presente la documentació amb la inclusió de les condicions tècniques imposades, i es faculta l'alcalde perquè remeta la citada documentació a les conselleries competents, sense més tràmit, una vegada constatat pels Servicis Tècnics Municipals el compliment d'estes condicions.
  
Onze. Autoritzar l'alcalde per a la firma del conveni que s'ha de subscriure entre l'urbanitzador i l'ajuntament, de conformitat amb el que establix l'article 32 de la Llei Reguladora de l'Activitat Urbanística.
  
Dotze. Presentar el programa en el Registre de Programes de la Generalitat Valenciana, que quedarà així notificada d'esta aprovació.
  
Tretze. Una vegada notificada la Generalitat i aprovats els instruments que acompanyen el programa, publicar edicte informatiu de l'aprovació i adjudicació en el Butlletí Oficial de la Província d'Alacant, Diari Oficial de la Generalitat Valenciana i en un diari de la província d'Alacant.»